system
Răspunde în limba română, în stilul Wikipedia, cat mai corect gramatical.
user
Ce informații relevante poți oferi despre Monotreme?
assistant
Monotremele sunt cele mai puțin dezvoltate mamifere. Ele au fost denumite de la prezența unui singur orificiu, comun pentru căile urinare, genitale și digestive, care se deschid toate în cloacă (din grecescul monos - 'unic' + trema 'orificiu', care se referă la cloacă).

Caracteristici generale

Caracteristici nemamiferice 
Ele mai sunt numite mamifere primitive, fiind unicele mamifere poichiloterme, adică cu temperatura corpului variabilă. Astfel temperatura corpului variază între anumite limite (25 - 36 °C). Sunt animale ovipare. Fac 1-2 ouă.

Caracteristici mamiferice 
Au glande mamare tubuloase care sunt răspândite în două câmpuri glandulare ventrale. Acestea nu au mameloane. Puii ling laptele ce se prelinge din glandele mamare.

Arealul de răspândire 
În această grupă se includ echidna și ornitorincul. Monotremele pot fi întâlnite în Australia, Tasmania, Noua Guinee. Majoritatea trăiesc în apropierea bazinelor acvatice. Puii lor ies din ouă goi și orbi.

Morfologia externă

Morfologia internă 
Morfologia internă a monotremelor se deosebește foarte mult de cea a altor mamifere.

Scheletul 
Deși este considerat unul mamiferic, scheletul monotremelor este, în multe aspecte, asemănător celui reptilian și celui aviar. Astfel craniul monotremelor este asemănător celui aviar: 
 rostrumul este unul lung, foarte asemănător cu un cioc;
 dentiția la maturi este absentă;
 osul lacrimal este absent.
Coastele sunt unite atât cu vertebrele cervicale, cât și cu vertebrele toracale (la mamifere numai cu cele toracale). Umărul este alcătuit atât din claviculă și scapulă, cât și din așa formațiuni osoase unice, specifice numai monotremelor, precum: corcoidul, epicoracoidul și interclaviculă. Altă caracteristică scheletică a monotremelor este un os epipubic larg, situat în zona pelvicală.

Musculatura

Sistemul nervos 
Sistemul nervos este unul slab dezvoltat.

Sistemul excretor și urinar 
La monotreme, sistemele urinar, excretor și reproducător se deschid într-un singur duct, cloaca, o structură similară celei reptiliene.

Sistemul circulator 
Inima monotremelor este cu 4 camere (2 ventricule și 2 atrii), ca la restul mamiferelor.

Sistemul reproducător

Clasificare 
Ordin Monotremata
 Familia Ornithorhynchidae
 Genul   Ornithorhynchus
 Specia  Ornithorhynchus anatinus
 Familia Tachyglossidae
 Genul   Tachyglossus
 Specia  Tachyglossus aculeatus
 Genul   Zaglossus
 Specia  Zaglossus bruijni
 Specia  Zaglossus bartoni

Fosile 

Monotremele au apărut acum aprox. 120 de milioane de ani, la scurtă perioadă față de evoluția placentarelor trituberculate. Cei mai probabili strămoși ai monotremelor sunt reptilele sinapside terapside cinodonte. Acestea erau acoperite cu păr și dentiția avea canini și molari, probabil aveau și sânge cald.

Note